
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1291 (2) 

Κατηγοριοποίηση, καθορισμός ορίων και όρων και περιορισμών δόμη¬ 
σης στους οικισμούς Καβάσιλα, Οξυά, Θεοτόκος, Χιονιάδες, Πλη- 

κάτι, Δίστρατο, Άρματα, επαρχίας Κόνιτσας. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Α.Ν. 314/68 «Περί παροχής αρμοδιοτήτων 
στους Νομάρχες». 

2. Τις διατάξεις του Π. Δ/τος 24.4.85 ΦΕΚ 181Δ'/3.5.85 «περί 
τρόπου καθορισμού ορίων των οικισμών της Χώρας, μέχρι 2.000 κα¬ 
τοίκους, κατηγορίες αυτών και καθορισμός όρων και περιορισμών όρων 
δόμησης», όπως τροποποιήθηκαν από το Π. Δ/γμα 14.2.87 ΦΕΚ 133 
Δ'. 

3. Τις προτάσεις των ιδιωτών μελετητών Μηχανικών στους οποΓους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στην κατηγοριοποίηση και του προσδιορισμό 
ορίων των οικισμών Καβασίλων, Οξυάς, Θεοτόκου, Χιονιάδων, Πλη- 
κατίου, Δίστρατου και Αρμάτων επαρχίας Κόνιτσας. 

4. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του ΥΠΕΧΩΔΕ. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

6. Τιςαριθ. 9/87,10/86,12/86, 34/85, 7/86 και 7/86 αποφά¬ 
σεις των Κοινοτικών Συμβουλίων Καβασίλων, Οξυάς, Χιονιάδων, 
Πληκατίου, Δίστρατου και Αρμάτων αντίστοιχα. 

7. Τη γνωμοδότηση του Δασαρχείου Κόνιτσας για τις περιοχές που 
πρέπει να εξαιρεθούν των ορίων των οικισμών σαν δάση και δασικές 
εκτάσεις όπως διατυπώθηκε με το 3532/11.11.87 έγγραφό του, 

8. Την 31/130/3.12.87 γνωμοδότηση του Συμβουλίου ΧΟΠ του 
Νομού, αποφασίζουμε: 

1. Κατατάσσουμε τους οικισμούς του θέματος στις κατηγορίες: 

α) Καβάσιλα: τουριστικός, αδιάφορος, φθίνων, συνεκτικός και μι¬ 
κρός. 

β) Οξυά: ούτε περιαστικός, αδιάφορος, στάσιμος, συνεκτικός και μι¬ 
κρός. 

γ) Θεοτόκος: ούτε περιαστικός, αδιάφορος, στάσιμος, συνεκτικός και 
μικρός. 

δ) Χιονιάδες: ούτε περιαστικός, αδιάφορος, στάσιμος, συνεκτικός και 
μικρός. 

ε) Πληκάτι: ούτε περιαστικός, αδιάφορος, φθίνων, συνεκτικός και μι¬ 
κρός. 

στ) Δίστρατο: ούτε περιαστικός, αδιάφορος, φθίνων, συνεκτικός και. 
μεσαίος και 

ζ) Άρματα: ούτε περιαστικός, αδιάφορος, φθίνων, συνεκτικός και μι¬ 
κρός. 

2. Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλ. 1:5.000 
που αποτελούν αναπόσπαστα μέρη της απόφασης αυτής και συντάχθη¬ 


καν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από τα Π. Δ/γματα 24.4.85 ΦΕΚ 181Δ' και 
14.2.87 ΦΕΚ 133Δ’: 

α) Για τους οικισμούς Καβασίλων, Πληκατίου, Οξυάς και Δίστρατου 
αρτιότητα γηπέδου 300 τ.μ. για όλο τον εντός ορίων οικισμό. 

β) Για τους οικισμούς Θεοτόκου, Χιονιάδων και Αρμάτων αρτιότητα 
γηπέδου 500 τ.μ. για όλο τον εντός ορίων οικισμό. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις'3.5.85 ημέρα δημοσίευσης 
του από 24.4.85 Π. Δ/τος ΦΕΚ 181Δ'. 

3. Καθορίζουμε οικοδομική γραμμή για τα γήπεδα που βρίσκονται 
εντός των ορίων. 

α) Του οικισμού Θεοτόκου που έχουν πρόσωπο στην 20ή Εθνική οδό, 
σε απόσταση 30μ. από τον άξονα της οδού και 

β) Του οικισμού Δίστρατου και Αρμάτων και έχουν πρόσωπο στην 
36η επαρχιακή οδό, σε απόσταση ΙΟμ.από τον άξονα της οδού. 

Β. Ειδικοί όροι δόμησης. 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα, με 
τη διευκρίνιση ότι είναι υποχρεωτικοί οι όροι που αναφέρονται: 

α) Στην κάλυψη οικοδομής με στέγη από κεραμίδια ή πλάκες με μέ- 
γιστη κλίση 50% και μέγιστη προεξοχή 0,8 μ. 

β) Στην κάλυψη εξώστη ανοικτού καλυμμένου με τα ίδια υλικά της 
στέγης με μέγιστο μήκος τα 2/3 τής όψης. 

γ) Στην κατασκευή των στηθαίων των εξωστών και της εξωτερικής 
σκάλας από πέτρα, σοβά κονίαμα, ξύλο ή σίδηρο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή το μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Πολεοδομικό γραφείο Κόνιτσας της Νομαρχίας ώστε να 
εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133Δ και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στο Π. Δ/τα της 24.4.85 ΦΕΚ 181 Δ’ και της 14.2.87 ΦΕΚ 133 
Δ’. 

Η απόφαση αυτή με τα σχεδιαγράμματα οριοθέτησης και την καρ¬ 
τέλα ειδικών όρων δόμησης πού τη συνοδεύουν να δημοσιευθεί στην 
Εφημερίδα της Κυβερνήσεως. 

Ιωάννινα, 18 Δεκεμβρίου 1987 
Ο Νομάρχης 
ΔΗΜ. ΟΙΚΟΝΟΜΟΥ 

Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 







ιδιοκτησία Ζούνη Παναγιώτη 
οριο δασικής έκτασης 
ιδιοκτησία Κυπαριση Βασίλη 

ΟΡΙΑ ΟΙΚΙΣΜΟΥ 

Ιδιοχτησια Κων/νσυ (ΙανναΉου 
Τοποθεσία Λιβαόια 
ιδιοκτησία Γεωργίου Καραίσχου 

-ιι- Πισπα Ευαγγελίας · 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










